Kagge

mini|Brennevinskagge i keramikk datert 1884 og laget av Andreas Løkke på Tangen bruk, Stjørdal i Trøndelag. Innskrift: Lars Haakonsen. / Der mødtes tre Venner ved Vaterlands Bro. Ola og Ola Olsen og han Jo.Opstad(1990) s. 127. Foto Norsk Folkemuseum. NF.1921-1707.

Kagge er en tønneformet beholder for transport, oppbevaring og servering av drikke. Størrelsen på kagger kan variere, og betegnelsen brukes helst om kar som rommer mindre en åtting (15 – 17 liter).

På Bayeuxteppet fra 1100-tallet er det avbildet en mann som bærer en lang, smal kagge på skulderen, og i Oberflacht i Tyskland er det funnet en dreid kagge fra 500- eller 600-tallet.Gjærder (1975) s. 432.

Små kagger er helst brukt til brennevin mens større kagger var brukt til øl eller melk. Kagger kan være laget av tre, keramikk eller metall. Kagger av tre er som oftest lagget, men det forekommer også kagger av tre som er dreid i tønneform. Større kagger har gjerne en bærehank eller bærerem.

I eldre tid hadde man et gjestebud som ble kalt kaggelag eller skotøl. Det var et sammenskuddslag. Hver gjest hadde med en kagge øl, og den natten gjestebudet ble holdt ble kalt for kaggenatt.Gjærder (1975) s. 431.

Synonymer: brennevinsdunk, brennevinskagge, butel, butt, dunk, flaske, tredunk.

Keg («lite fat») er engelsk betegnelse for et ølfat (kagge) hvor det er tilsatt ekstra kullsyre, og hvor ølet drives ut av gasstrykket. På grunn av den ekstra kullsyren blir ølet noe mer brusende enn øl på cask. Øl på keg brukes mye på pub fordi det er raskere og enklere å behandle og distribuere enn øl på cask.

Se også
 Spunsbøtte
 Treflaske
 Ølfat

Litteratur
 Dedekam, Hans (1926): Gammel trøndersk pottemakerkunst.,, Trondhjem.
 Gjærder, Per (1975): Norsk drikkekar av tre. Bergen – Oslo – Tromsø. ISBN 82-00-02229-3
 Opstad, Lauritz (1990): Norsk pottemakeri 1600-1900.'', Oslo. ISBN 82-521-3507-2
 Østby, Jon Birger (1983): Nomenklatur for drikkestell, med tegninger av Torill Sand. Oslo.

Referanser

Eksterne lenker
 Se kagger i DigitaltMuseum

Kategori:Drikkestell
Kategori:Øl
Kategori:Brennevin
Kategori:Beholdere